מרתון ווינר טבריה הבינלאומי, מייסודם של עיריית טבריה ואיגוד האתלטיקה בישראל, נחשב על ידי רבים כמרתון האיכותי ביותר בארץ, לא מעט בזכות המסלול נוח, המתחיל ומסתיים בטבריה, ומתפרש לאורך חופה הדרומי ונופיה הקסומים של הכנרת. המרתון מלווה בהפנינג ספורטיבי ובאטרקציה מיוחדת במינה: ערב פסטה, בערב שלפני המרוץ. מרתון טבריה ה-37 יתקיים ב- 10.1.2014. מי שרוצה להתחיל להתאמן – ימצא באתר מאמר מפורט עם תכנית אימונים. לחצו לאתר הבית של המרתון .
רבי מאיר בעל הנס נמנה על תלמידי רבי עקיבא בשנים שלאחר מרד בר כוכבא, ויש אומרים שהיה צאצא של נירון קיסר, שהתגייר. הכינוי "בעל הנס" הוצמד לשמו לאחר שרווחו סיפורים על ניסים שנעשו לו או באמצעותו, ואמונה עממית גרסה כי הבטיח ישועות לכל מי שינדב צדקה לעילוי נשמתו, שתוקדש לעניי הארץ. קברו, הנמצא לחוף הכנרת, מושך מאמינים, המגיעים להתפלל, לתרום ולקחת חלק בהילולה הגדולה בי"ד אייר, המבקשת את הילולת הר מירון. לאתר הילולת רבי מאיר בעל הנס .
· פסטיבל דונה גרציה – בחול המועד סוכות. במלאת 500 שנה לדונה גרציה, נערך לכבודה פסטיבל מוסיקה ואמנות. ההצלחה הייתה כל כך גדולה, שהוחלט לשמר את הפסטיבל ולהופכו למסורת, מדי שנה בשנה. מומלץ לשמור את כתובת האתר במועדפים ולחזור אליו לקראת תחילת השנה הבאה. לאתר פסטיבל דונה גרציה .
העיר טבריה נבנתה בסביבות שנת 18 לספירה על ידי הורדוס אנטיפס,והיא נקראה על שמו של הקיסר הרומי טיבריוס.את ראשית קדושתה קיבלה העיר במאה ה- 2, כאשר רבי שמעון בר יוחאי, שנפש בעיר חמת, טיהר את הדרך ממנה לטבריה ובכך איפשר לשני היישובים לצמוח.
במאה ה-3 עברה הסנהדרין לטבריה ובעקבותיה הגיעו לעיר אמוראים, רבנים חכמים ותלמידי חכמים. העיר התפתחה, נבנו בה ישיבות ובתי כנסת ובשנת 400 בקירוס נחתם בה התלמוד הירושלמי. כך הייתה טבריה לאחת מארבע ערי הקודש (לצד ירושלים, צפת וחברון), ורבים ביקשו להיקבר בה. התוצאה: מספר חסר תקדים של קברי רבנים, שהפכו לאתרי עלייה לרגל, ומשחקים היום תפקיד מפתח בכלכלת העיר.
חוץ מתעשיית קברות הצדיקים, משמשת טבריה בסיס יציאה לטיולים לכל רחבי הצפון, מרמת הגולן ועד צפת, וכמובן - לסיורים, דיג, קיט ונופש לחופי הכנרת.
· או להיכנס לרכב ולצאת לסיבוב ממונע, במעלה רמת הגולן, במורד עמק בית שאן, צפונה - לכיוון ראש פינה, או בעקבות אומנים, יוצרים ומסעדות מסביב לאגם.
· מוזיאון דונה גרציה–מלון ומוזיאון הנמצאים במרכז העיר,המתעדים את סיפורה של המנהיגה היהודייה דונה גרציה, שתרמה רבות להתפתחות הישוב יהודי בעיר בתקופתה. מקום מרתק שמאוד מומלץ לבקר בו, וסיפור מרתק שכדאי להכיר מקרוב.
· רחצה ועיסוי ב"חמי טבריה" - מעיינות "חמי טבריה" התברכו בשילוב מנצח של מינרלים ומים חמים לטיפול בבעיות פיזיות שונות, כמו גם למרגוע והרפיה. אל תוותרו על בריכות המרפא, חדר הכושר, ואחריו סאונה, מסז' כמו שצריך וארוחה טובה במסעדת המקום.
· בית הקברות של כנרת– רבים מהשמות המוכרים לנו מהספרים ומהרחובות, כמו רחל המשוררת, ברל כצנלסון, נחמן סירקין ונעמי שמר – קבורים כאן, בצל עצים עבותים מול חופי הכנרת... ודברי ימי חייהם שזורים סיפורים, אנקדוטות ופיסות רכילות ושיר.
אם תצליחו להצטרף לסיור מלווה בשירה – שיחקתם אותה בענק. חוויה מיוחדת במינה.
המחיר המוצג הינו מחיר ממוצע ללילה בחדר זוגי עבור מספר הלילות המוצג. הזמנת יחיד בחדר בתוספת תשלום ובכפוף לאישור המלון. המחירים המוצגים תקפים למשלימים הזמנתם דרך האתר בעת הצגתם בכפוף לתנאי ההתקשרות. ייתכנו הבדלים בין המחירים הניתנים בהזמנה טלפונית לבין המחירים המוצגים באתר. ככל שקיימת הנחה למזמינים באתר- המחירים המוצגים באתר כוללים הנחה זו. אין כפל הנחות. ארקיע שומרת לעצמה את הזכות לשנות/להפסיק את המבצעים בכל עת וע"פ שיקול דעתה הבלעדי. כל מקום בו מצוין הנוסח בלשון זכר, הכוונה גם ללשון נקבה. מספר המקומות מוגבל. ט.ל.ח. כל הזכויות שמורות לחברת ארקיע קווי תעופה ישראליים בע"מ ("ארקיע"). המציעה טיסות וחבילות נופש בארץ ובעולם. אין להשתמש בתכנים ללא אישור מראש בכתב מארקיע.